Engele – NGVishoek
Wanneer een van Jesus se engele jou wil afneem
Vra toe waarheen hulle stap, sê hy "Oubie ons gaan nou Pabaleleo toe."
Hoe ver vra ek: "Nee wat Oubie net so 1km."
Kan ek julle nie maar weg neem nie, sê hy: "Nee wat oubie jy sal (beduie vreeslik) doer moet omry en dit sal jou tyd mors — ons sal stap…"
Het julle al ietsie geëet vandag, vra ek: "Nog nie oubie — Sarah sê toe sy het vanoggend gwarra goedjies uitgehaal en hulle gaan dit netnou kook( vreeslik opgewonde). Ek krap in my beursie en kry 'n paar R10 note en 'n paar R20 note en agter die seat 'n 2l Coke. Gee dit vir die 2 en Andries sê "Sarah, die Here het ons vandag weer nie vergeet nie…"
As ek R1,000 in my beursie gehad het, sou het ek dit ook vir hulle gegee het…
Vra of ek 'n foto van hulle kan neem, sê Andries: "Hoe kan ons nie vir die engel van die Here 'n foto gee nie. Die Here wil seker sien hoe ons lyk…"
Toe die kamera klik lig hy sy hande en sê "Dankie Here".
Dit was een van die amazinginste oomblikke in my lewe. Ek het soveel om voor dankbaar te wees — Dankie Here!"
Geen verdere woorde is nodig nie. Mag die Here ons almal op nuwe maniere in hierdie deurmekaar wêreld gebruik om bekers koue water in Sy Naam uit te deel!
Is die doodsengel van Satan of God af?
Volgens 2 Kronieke 32:21 stuur die Here 'n engel om die Assiriërs rondom Jerusalem dood te maak.
Die dood kom na alle mense. Die wat die Here Jesus volg gaan na Hom toe, die wat Hom ongehoorsaam is word veroordeel tot die tweede dood (Openbaring 20:11-15; 21:8; dit is die hel, die plek waar God straf, ook vir die duiwel Openbaring 20:10). Paulus sê: op die oordeelsdag sal God sy regverdige oordeel uitspreek, Hy sal elkeen vergeld volgens sy dade: aan dié wat in goeddoen volhard en op dié manier soek na wat verhewe, eervol en onsterflik is, gee Hy die ewige lewe, maar aan dié wat uit selfsug ongehoorsaam is aan die waarheid en toegee aan die ongeregtigheid, straf Hy in sy toorn (Romeine 2:6-8)
Wat is die rol van engele in die Bybel en vandag?
Die Liggaam van Christus is geskep deur God om Sy wysheid en liefde te bewys aan die heelal en meer spesifiek aan die owerhede en magte in die hemele. Efesiërs 3:10-11 "sodat nou deur die gemeente aan die owerhede en magte in die hemele die menigvuldige wysheid van God bekend gemaak kan word, volgens die ewige voorneme wat Hy opgevat het in Christus Jesus, onse Here."
Vandag deur God se werk in die gelowiges word Sy wysheid wat onbekend was tot en met Paulus getoon, nie net in hierdie wêreld nie, maar ook in die hemele. Engele in die hemele sien hoe God se wysheid tydens die bedeling van die verborgenheid deur die kruis werk toe Satan deur sy eie onwetendheid en onkunde verslaan is. 1 Korinthiërs 2:7-10 "Maar ons spreek die wysheid van God, wat bestaan in verborgenheid wat bedek was en wat God van ewigheid af voorbeskik het tot ons heerlikheid, wat niemand van die heersers van hierdie wêreld geken het nie – want as hulle dit geken het, sou hulle die Here van die heerlikheid nie gekruisig het nie – maar soos geskrywe is: Wat die oog nie gesien en die oor nie gehoor en in die hart van 'n mens nie opgekom het nie, wat God berei het vir die wat Hom liefhet. Maar God het dit aan ons deur sy Gees geopenbaar, want die Gees ondersoek alle dinge, ook die dieptes van God" (Kol 2:13-15).
Ons wat hierdie waarheid ken bevind onsself in 'n geestelike oorlog met owerhede en magte. Vir hierdie oorlog gee God aan die gelowige 'n wapenrusting wat nie bestaan uit beskermde engele nie maar "waarheid", "geregtigheid", "vrede", "geloof", "hoop" en "verlossing." Hierdie volle wapenrusting word gevind in ons posisie wat ons in Christus het. Verder sê Paulus in 2 Korinthiërs 10:4 "want die wapens van ons stryd is nie vleeslik nie, maar kragtig deur God om vestings neer te werp,"
Dit is om hierdie rede dat Paulus aan die Kolossense skryf en hulle waarsku: "Laat niemand julle van jul prys beroof nie, al sou hy behae hê in nederigheid en verering van die engele en indring in wat hy nie gesien het nie, en sonder oorsaak opgeblase wees deur sy vleeslike gesindheid," (Kolossense 2:18). Baie interessant is die feit dat diegene wat glo hulle het 'n engel gehoor of een gesien, het in werklik nooit een gesien of gehoor nie. Paulus sê dit is 'n "vleeslike gesindheid."
In teenstelling skryf Paulus dat engele nie aan ons iets bring nie maar ons waarneem, (dophou) luister en leer van ons as gelowiges aangaande die genade van God: q "want ons het 'n skouspel geword vir die wêreld, vir die engele sowel as vir die mense." – 1 Korinthiërs 4:9q "Weet julle nie dat ons engele sal oordeel nie, …" -1 Korinthiërs 6:3q "sodat nou deur die gemeente aan die owerhede en magte in die hemele die menigvuldige wysheid van God bekend gemaak kan word" – Efesiërs 3:10
God se doel vir Israel is gevestig in die Koninkryk op die aarde en engele was gebruik om hulle, as 'n nasie, in te lig en te beskerm (Gen. 32:1; Ps.103:20; Lukas 4:10; Hand 7:53).
God se doel vir ons, die Liggaam van Christus, is gevestig in die Hemel; nie op die aarde nie. Vandag gebruik God ons om engele in te lig oor wat God besig is om te doen. Hoe meer ons verstaan van die unieke tyd waarin ons in leef onder God se genade en die spesiale posisie van volheid wat ons in Christus het (Kolossense 2:10 "en julle het die volheid in Hom wat die Hoof is van alle owerheid en mag;"), hoe meer verstaan ons dat die oorlog nie gevoer word deur engele nie, maar deur ons die gelowiges (liggaam van Christus). Ongesiene oorwinnings vind plaas deur die wapen van die woord van God, "die swaard van die Gees", soos ons vasstaan met die volle wapenrusting aan, terwyl ons "bid sonder ophou" om "met vrymoedigheid die verborgenheid van die evangelie bekend te maak." Met dit in gedagte, hoekom het ons beskerm engele nodig?
In die plek van engele het God vir ons Iemand baie meer kragtig en bevredigend gegee. Hy het ons Sy Heilige Gees gegee wat ons "verseël (is) met die Heilige Gees van die belofte" en "dat Hy aan julle mag gee na die rykdom van sy heerlikheid om met krag versterk te word deur sy Gees in die innerlike mens." Efesiërs 6:10 "…word kragtig in die Here en in die krag van sy sterkte."
In plaas van om ons te beskerm teen verdrukkinge en slegte dinge sê God vir ons in Sy woord om met die Gees vervul te word en om te leer dat Sy genade vir ons genoeg (voldoende) is. Ons moet begin om te verstaan dat wanneer ons swak is dat Hy sterk is in ons (2 Korinthiërs 12:7-10). Ons kan dus verder sê: "Ek is tot alles in staat deur Christus wat my krag gee. " Dit in sigself is 'n kragtige getuienis vir die mens en engele van God se genade in ons (Efesiërs 5:18; Galasiërs 5:22-23; 2 Korinthiërs 2:7-10; Filippense 4:11-13).
Die Skrifte sê dat die verdrukkinge in ons lewens vir ons werk en dien as 'n groeiproses (2 Korinthiërs 4:16-18). Soos ons in die geloof wandel, gemotiveer deur genade, bekragtig deur die Gees van God en gelei word deur die Woord van God. Indien engele ons beskerm en verhoed dat ons verdruk word, sal hulle teen ons werk en ons beroof van vergoeding van God se heerlikheid, wat in ons werk (2 Korinthiërs 4:16-18; Romans 8:16-18; 2 Timotheüs 2:9-13; 4:6-8).
Waarvoor het ons beskerm engele nodig as ons die Heilige Gees het? Vergeet van engele en maak seker dat die Heilige Gees deel van jou lewe is.
'Engel' gestuur om te troos
Mev. Rentia van der Berg, Ruan se ma, het gesê voor die begrafnis was sy "histeries".
"Ek kon nie slaap nie, maar nadat ek dié foto gesien het, het ek soos 'n baba geslaap.
"Dit was vir my Ruantjie wat sê hy was deel van ons."
Volgens haar het Ruan die dag van sy dood geweet hy gaan sterf. "Ek en G.J., Ruan se ouer boetie, het in die kombuis gesit.
Ruan was in die sitkamer by die TV. Ek het uit die hoek van my oog gesien hy verdwyn na sy kamer met sy asmapompie.
"Toe hy 'n rukkie later in die kombuis kom, was sy ogies rooi gehuil. Hy het vir my gesê: 'Mamma, ek gaan doodgaan'."
Ruan het nie na asem gehyg soos met sy eerste aanval jare gelede nie – hy het aan asma gely vandat hy 'n jaar oud was – maar "toe hy weer vir my sê hy gaan doodgaan, dink ek, het hy gewéét".
Mnr. Van der Berg sê hy was op die land op 'n trekker toe sy vrou hom bel. Hy het eers nie sy selfoon gehoor nie.
"Die trekker het skielik onverklaarbaar begin rook. Ek het dit afgeskakel en toe eers my selfoon hoor lui."
Die foto met die vreemde beeld het die Van der Bergs se familie en vriende aan die praat. Baie meen dit is 'n engel.
Mnr. Peet Katzke, 'n vriend van die familie wat die foto gesien het, het gesê hy glo die beeld is "'n werklikheid". "Niemand kan werklik dié visie verduidelik nie."
Charl Devenish, hooffotograaf van Beeld se susterkoerant Volksblad, meen die beeld kon ontstaan het toe die kamera se flits teen iets soos 'n mot weerkaats het.